|  |  |
| --- | --- |
|  | PATVIRTINTA  Rokiškio rajono savivaldybės tarybos 2022 m. liepos 29 d.  sprendimu Nr. TS- |

**TURIZMO IR VERSLO PLĖTROS PRIEMONĖS PROJEKTŲ FINANSAVIMO IŠ ROKIŠKIO RAJONO SAVIVALDYBĖS BIUDŽETO TVARKOS APRAŠAS**

**I SKYRIUS**

**BENDROSIOS NUOSTATOS**

1. Turizmo ir verslo plėtros priemonės projektų (toliau – projektų) finansavimo iš Rokiškio rajono savivaldybės (toliau – Savivaldybė) biudžeto lėšų tvarkos aprašas (toliau – Aprašas) nustato tinkamas finansuoti veiklas, paraiškų reikalavimus, paraiškų teikimo bei vertinimo tvarką, lėšų projektams įgyvendinti skyrimo tvarką ir jų panaudojimo kontrolę.
2. Turizmo ir verslo plėtros priemonės projektų finansavimo iš Rokiškio rajono savivaldybės biudžeto lėšų tikslas – sudaryti sąlygas teikti turizmo ir verslo informacijos paslaugas, skatinti turizmo ir verslo plėtrą, naujo verslo kūrimąsi, padėti jau veikiantiems subjektams plėtoti veiklą, didinant jų veiklos konkurencingumą ir efektyvumą.
3. Turizmo ir verslo plėtros priemonės projektų finansavimo iš Rokiškio rajono savivaldybės biudžeto lėšų uždaviniai:

3.1. rinkti, kaupti ir interesantams, lankytojams, turistams nemokamai teikti informaciją apie Rokiškio rajono savivaldybės turizmo išteklius, teikiamas turizmo paslaugas, vystomus amatus, skleisti informaciją apie Rokiškio rajono savivaldybę;

3.2. rengti, leisti ir platinti informacinius, kartografinius ir kt. leidinius, kurti patrauklų rajono turistinį įvaizdį, aktualiomis rinkodaros priemonėmis, populiarinant ir didinant Rokiškio krašto aktualumą bei žinomumą Lietuvos ir tikslinėse užsienio šalyse;

3.3. ugdyti Rokiškio rajono gyventojų verslumą, teikti paslaugas verslui (informacijos, konsultacijų, mokymo ir kt.), skatinti naujų įmonių kūrimąsi Rokiškio rajone, teikiant aktualią informaciją, konsultacijas ir praktinę pagalbą;

3.4. veikiančius smulkaus ir vidutinio verslo subjektus, kurių buveinė yra Rokiškio savivaldybėje, konsultuoti investicijų plėtros, partnerių paieškos, naujų technologijų ir inovacijų diegimo, naujų darbo vietų rajone kūrimo klausimais.

3.5. kartu su verslo atstovais kurti veiklos strategijas, kurios padėtų prisitaikyti prie kintančių rinkos sąlygų, skatintų didinti konkurencingumą ir veiklos efektyvumą, palengvintų tarptautinių bendradarbiavimo ryšių su kitais verslo subjektais užmezgimą.

1. Savivaldybės biudžeto lėšos projektams finansuoti yra numatomos kiekvienais metais Savivaldybės strateginio veiklos plano programoje, finansuojančioje kultūros, sporto, bendruomenės, vaikų ir jaunimo gyvenimo aktyvinimo įgyvendinimo priemones. Lėšas administruoja turizmo koordinavimo funkciją įgyvendinantis Savivaldybės administracijos padalinys (toliau – Skyrius). Rengiant konkurso sąlygas, atrankos dokumentų projektus, vertinant paraiškas ir projekto ataskaitas dalyvauja verslo paramos koordinavimo funkciją įgyvendinantis Savivaldybės administracijos padalinys.
2. Projektai atrenkami konkurso būdu. Projekto apimtis negali viršyti savivaldybės einamųjų metų biudžete priemonei numatytos lėšų sumos.
3. Projektų tikslinės grupės:

6.1. į Rokiškio rajono savivaldybę atvykstantys turistai bei Rokiškio rajono savivaldybės gyventojai;

6.2. fiziniai ar juridiniai asmenys, užsiimantys ar planuojantys užsiimti verslu.

1. Galimi pareiškėjai yra Savivaldybės įstaigos ir jų filialai arba nevyriausybinės organizacijos, viešosios įstaigos, teikiančios turizmo informacijos ir verslo informacijos paslaugas Savivaldybės teritorijoje bei registruoti Lietuvos Respublikos teisės aktų nustatyta tvarka.
2. Projektams lėšos skiriamos šių veiklų išlaidoms kompensuoti:

8.1. informacijos paieška, kaupimas, apdorojimas, analizė ir sklaida;

8.2. infrastruktūros kūrimas, priežiūra ir išlaikymas;

8.3. prekių ir paslaugų sąnaudos;

8.4. bendradarbiavimo veikla;

8.5. rinkodaros priemonių kūrimas ir rinkodaros veikla;

8.6. informacinių produktų parengimas ir leidyba;

8.7. renginių organizavimas ir dalyvavimas renginiuose;

8.8. kvalifikacijos kėlimo paslaugų sąnaudos ir dalyvavimas kvalifikacijos kėlimo veikloje;

8.9. projekto vykdytojų darbo užmokestis ir susijusios išlaidos;

8.10. kita einamųjų metų konkurso sąlygose nurodyta turizmo ir verslo plėtros veikla.

1. Tinkamomis finansuoti iš Savivaldybės biudžeto laikomos tos išlaidos, kurios patirtos projekto vykdymo laikotarpiu, bet ne anksčiau kaip po finansavimo sutarties pasirašymo datos ir yra tiesiogiai susiję su projekto veiklų įgyvendinimu.
2. Projekto vykdytojo įsiskolinimai laikomi netinkamomis finansuoti iš Savivaldybės biudžeto išlaidomis.

**II SKYRIUS**

**KONKURSO VYKDYMAS IR LĖŠŲ SKYRIMAS**

1. Ateinančių metų programos konkursas skelbiamas III metų ketvirtį. Konkursą įgyvendina Skyrius.
2. Konkurso sąlygų, vertinimo komisijos (toliau – Komisija) sudėties ir veiklos reglamento dokumentų projektus rengia Skyrius, suderinęs su verslo paramos koordinavimo funkciją įgyvendinančiu Savivaldybės administracijos padaliniu. Dokumentas tvirtinamas Savivaldybės administracijos direktoriaus įsakymu.
3. Konkurso skelbime nurodoma ši informacija:

13.1. atrankos būdas:

13.1.1. vienkartinė atranka, kai paraiškos priimamos vieną kartą nustatytu priėmimo laikotarpiu;

13.1.2. tęstinė atranka, kai atranka atliekama nuolat, kol yra priemonei įgyvendinti skirtų lėšų;

13.2. paraiškų priėmimo laikotarpis;

13.3. konkursui vykdyti skiriama lėšų suma;

13.4. paraiškų pateikimo būdai ir priimantys asmenys;

13.5. konsultuojančių asmenų kontaktiniai duomenys ir laikas (jei taikoma);

13.6. nuoroda į teisės aktus, kuriais vadovaujantis vykdomas konkursas;

13.7. nuoroda į paraiškos ir ataskaitos formas pildymui;

13.8. atitinkamų metų Turizmo ir verslo plėtros priemonės įgyvendinimo programa, kurioje nustatomi privalomi projekto pasiekimai.

1. Konkurso skelbimas viešinamas Savivaldybės interneto svetainėje [www.rokiskis.lt](http://www.rokiskis.lt) ir socialinėse paskyrose.
2. Pareiškėjas užpildo paraišką (1 priedas) ir pateikia konkurso skelbime nurodytu būdu, laikydamasis terminų.
3. Paraiškų nagrinėjimas pradedamas kitą darbo dieną, pasibaigus paraiškų priėmimo laikotarpiui. Paraiškų administracinį vertinimą atlieka Skyrius.
4. Pilnai ir tinkamai užpildytas paraiškas Skyrius perduoda turinio vertinimui. Paraiškos neperduodamos turinio vertinimui, jei:

17.1. jos pateiktos pasibaigus paraiškų teikimo terminui;

17.2. paraiškos forma užpildyta neįskaitomai, nepilnai;

17.3. paraiškoje gausu valstybinės kalbos, aritmetikos klaidų;

17.4. kartu su paraiška nepateikti visi privalomi pateikti dokumentai;

17.5. paaiškėja, kad po paraiškos pateikimo pareiškėjo veikla sustabdyta ar apribota įstatymų nustatytais pagrindais;

17.6. įrodoma, kad paraiškoje pateikta tikrovės neatitinkanti ar suklastota informacija;

17.7. paaiškėja, kad pareiškėjas nustatyta tvarka neatsiskaitė už ankstesniais metais Savivaldybės biudžeto lėšomis finansuotus projektus ar kitas veiklas, nepaisant jų pobūdžio arba buvo nustatyta, kad gautos lėšos panaudotos ne pagal tikslinę jų paskirtį ir nuo šių pažeidimų nustatymo dienos yra praėję mažiau kaip 3 metai.

1. Paraiškos trūkumai privalo būti pareiškėjo pašalinti per 5 darbo dienas.
2. Paraiškų turinio vertinimą atlieka, rekomendaciją dėl konkurso rezultatų ir skiriamų lėšų patvirtinimo Savivaldybės administracijos direktoriui teikia Komisija. Projektai vertinami pagal kriterijus ir skiriamus balus (2 priedas).
3. Finansavimas projektui nenumatomas, jeigu:

20.1. Komisija įvertino paraišką 8 ir mažiau balų;

20.2. pareiškėjas yra likviduojamas;

20.3. pareiškėjas paraiškoje arba jos prieduose pateikė klaidinančią arba melagingą informaciją;

20.4. pareiškėjas projekte numato vykdyti priemonės lėšomis neremiamą veiklą;

20.5. pareiškėjas yra pateikęs paraišką finansuoti tų pačių veiklos rodiklių siekiančią veiklą iš kitos Rokiškio rajono savivaldybės biudžeto priemonės ir yra priimtas palankus sprendimas dėl finansavimo, tačiau bendras rodiklio įvertis sudėjus abiejų priemonių siekiamus rezultatus nepadidėja.

1. Savivaldybės administracijos direktoriui patvirtinus Konkurso rezultatus, Skyrius parengia reikalingų lėšų poreikio planą bei Savivaldybės strateginio planavimo dokumentų pakeitimus.
2. Savivaldybės tarybai patvirtinus biudžetą, Skyrius informuoja Konkurso laimėtoją apie skirtą lėšų sumą ir pakviečia per 10 darbo dienų pasirašyti Biudžeto lėšų naudojimo sutartį (toliau – Sutartis). Sutartį pasirašo Savivaldybės administracijos direktorius ar jo įgaliotas asmuo.
3. Jei Konkurso laimėtojas atsisako pasirašyti Sutartį, Skyrius pakviečia antrosios vietos laimėtoją pasirašyti Sutartį. Tokiam nesant ar atsisakius, konkursas skelbiamas pakartotinai.

**III SKYRIUS**

**ĮGYVENDINIMAS IR KONTROLĖ**

1. Informacija apie finansuotas paraiškas skelbiama Savivaldybės interneto svetainėje. Finansuotų ir nefinansuotų paraiškų pareiškėjai informuojami el. paštu. Vertinimo išvados teikiamos pareiškėjui paprašius raštu.
2. Projekto vykdytojas atsako už gautų lėšų naudojimo teisėtumą, ekonomiškumą, efektyvumą ir rezultatyvumą. Lėšų apskaitą tvarko vadovaudamasis Lietuvos Respublikos teisės aktais ir savivaldybės biudžeto lėšų naudojimo sutartyje nustatyta tvarka.
3. Jei ar dėl nenumatytų aplinkybių projekto vykdytojas nebegali įgyvendinti viso ar dalies įsipareigojimų, apie tai jis nedelsiant informuoja Skyrių ir motyvuotame prašyme Savivaldybės administracijos direktoriui prašo vieno iš šių sprendimų:

26.1. pasirašyti Sutarties pakeitimą sumažinant projekto veiklų ar rodiklių skaičių proporcingai sumažinant finansavimo sumą;

26.2. nutraukti Sutartį ir grąžinti į nurodytą savivaldybės banko sąskaitą visą Sutartyje numatytą sumą.

1. Veiklą vykdytojas įgyvendina ir už ją atsiskaito:

27.1. pagal Sutarties įsipareigojimus;

27.2. pateikdamas Skyriui projekto įgyvendinimo ataskaitą (3 priedas). Ataskaitą pagal veiklos sritis vertina turizmo koordinavimo funkciją ir verslo paramos koordinavimo funkciją įgyvendinantys Savivaldybės administracijos padaliniai. Ataskaitą tvirtina Savivaldybės administracijos direktorius.

1. Projekto lėšų panaudojimo kontrolę atlieka Rokiškio rajono savivaldybės kontrolės ir audito tarnyba.
2. Įgyvendindamas projekto veiklas, vykdytojas privalo viešinti Rokiškio rajono savivaldybės indėlį, įvardindamas Sutartyje nurodytą priemonės pavadinimą ar kitą formuluotę.
3. Projekto vykdytojas, kuris yra perkančioji organizacija, vykdydamas pirkimą, privalo vadovautis Lietuvos Respublikos viešųjų pirkimų įstatymu.

**IV SKYRIUS**

**BAIGIAMOSIOS NUOSTATOS**

1. Pareiškėjas, teikdamas paraišką, sutinka, kad su paraiška susijusi informacija (pareiškėjo pavadinimas, projekto pavadinimas ir trumpas veiklų aprašymas, projekto įgyvendinimo vieta, laikas, skirta (neskirta) lėšų suma) būtų skelbiama Rokiškio rajono savivaldybės interneto svetainėje [www.rokiskis.lt](http://www.rokiskis.lt).
2. Ginčai sprendžiami abipusiu susitarimu, o nesusitarus – teismo tvarka.
3. Šalys atleidžiamos nuo įsipareigojimų vykdymo ir nuostolių atlyginimo, jei jos tų įsipareigojimų negali vykdyti dėl priežasčių, nepriklausančių nuo jų valios.
4. Šis Aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | Turizmo ir verslo plėtros priemonės projektų finansavimo iš Rokiškio rajono savivaldybės biudžeto tvarkos aprašo  1 priedas |

(Paraiškos forma)

TURIZMO IR VERSLO PLĖTROS PRIEMONĖS PROJEKTO PARAIŠKA

**1. Duomenys apie paraiškėją:**

|  |  |  |
| --- | --- | --- |
| Pareiškėjo pavadinimas |  | |
| Pareiškėjo teisinė forma |  | |
| Pareiškėjo rekvizitai | kodas |  |
| adresas (gatvė, namo numeris, pašto indeksas, vietovė) |  |
| tel. |  |
| el. p. adresas |  |
| bankas |  |
| banko kodas |  |
| sąskaitos numeris |  |

**2. Duomenys apie projektą, kuriam prašoma parama:**

|  |  |
| --- | --- |
| Projekto pavadinimas |  |
| Bendra projekto vertė (Eur) |  |
| Prašoma parama (Eur) |  |
| Projekto įgyvendinimo trukmė (mėn.) |  |
| Projekto pradžia |  |
| Projekto pabaiga |  |
| Projekto vadovas |  |

**3. Duomenys apie projekto vykdytojo išteklius, kuriuos jis naudos projekto įgyvendinimui:**

|  |  |
| --- | --- |
| Infrastruktūra (pastatai, įranga, kt.) |  |
| Žmogiškieji ištekliais ir jų kompetencija |  |
| Projekto partneriai, jų veikla projekte |  |
| Informavimo kanalai (pareiškėjo valdomi, partnerių valdomi) |  |

**4. Projekto santrauka:**

|  |  |
| --- | --- |
| Projekto tikslas (-ai) ir uždaviniai |  |
| Tikslinės projekto rinkos (išdėstant pagal prioritetinę eilę) |  |
| Tikslinės grupės ir projekto nauda joms |  |
| Kitų projektų lėšos, kurias numatoma panaudoti šio projekto įgyvendinimui |  |
| Projekto pajamų prognozė (pardavimai, veiklos pajamos) |  |
| Projekto finansinė grąža (pajamų ir sąnaudų skirtumas) procentais nuo gautų Priemonės lėšų |  |

**5. Projekto įgyvendinimo planas** (pateikiamas užpildytas konkurso sąlygų priedas „Turizmo ir verslo plėtros priemonės įgyvendinimo privalomų pasiekimų “).Lentelės turinio pavyzdys:

|  |  |  |  |  |  |
| --- | --- | --- | --- | --- | --- |
| **Nr.** | **Veiksmas** | **Vertinimo kriterijus** | **Rodiklis** | **Lėšų poreikis** | **Įgyvendinimo data arba laikotarpis** |
| 1. |  |  |  |  |  |
|  |  |  |  |

**6. Projekto lėšų pasiskirstymas pagal išlaidų grupės:**

|  |  |
| --- | --- |
| Darbo užmokestis ir susiję mokesčiai |  |
| Administravimas |  |
| Planuojamas įsigyti ilgalaikis turtas |  |
| Planuojamas įsigyti trumpalaikis turtas (t.t. atsargos, žaliavos) |  |
| Infrastruktūros išlaikymas |  |
| Kita |  |

**7. Priedai:**

|  |  |
| --- | --- |
| Priedo pavadinimas | Lapų skaičius |
| Pareiškėjo registracijos pažymėjimas |  |
| Pareiškėjo įstatai |  |
| Pareiškėjo praėjusių metų veiklos ataskaita |  |
| ... |  |

Projekto vadovas \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

(parašas) (vardas ir pavardė) (data)

A. V.

Finansininkas  **\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

(parašas) (vardas ir pavardė) (data)

**PAREIŠKĖJO DEKLARACIJA**

|  |  |
| --- | --- |
| **Aš, žemiau pasirašęs asmuo, patvirtinu, kad:**   * visa informacija, pateikta paraiškoje finansinei paramai gauti ir visuose jos prieduose (toliau – paraiška), yra teisinga; * pateikdamas šią paraišką, esu susipažinęs su visomis paramos teikimo sąlygomis, žinau atsakomybę ir padarinius, šių sąlygų nesilaikius; * paraiškoje nurodytą projektą ketinama įgyvendinti taip, kaip nurodyta šioje paraiškoje ir jos prieduose; * esu tiesiogiai atsakingas už projektą ir už teikiamos paramos projektui tinkamą valdymą; * prašoma parama yra būtina projektui įgyvendinti; * vykdysiu reguliarią projekto įgyvendinimo stebėseną tam, kad užtikrinčiau projekto įgyvendinimą ir rezultatų tęstinumą, kaip numatyta paraiškoje; * tinkamai informuosiu Rokiškio rajono savivaldybės administraciją apie bet kokius duomenų, veiklų pasikeitimus ir bet kokius kitus pasikeitimus, nukrypimus, vykdant projektą; * sutinku, kad projektas būtų reguliariai stebimas ir tikrinamas; * sutinku visiškai atsiskaityti už suteiktą finansinę paramą projektui pasibaigus; * įsipareigoju tinkamai nustatyta tvarka saugoti ir pateikti Rokiškio rajono savivaldybės administracijai bet kokius dokumentus, susijusius su projektu; * įsipareigoju Rokiškio rajono savivaldybės administracijos prašymu pateikti papildomą informaciją (dokumentus), kuri leistų visapusiškai atlikti projekto vertinimą. | |
| Pareiškėjo vardu: | |
| Vardas, pavardė | Parašas |
| Pareigos |  |
| Data | Vieta |

|  |  |
| --- | --- |
|  | Turizmo ir verslo plėtros priemonės projektų finansavimo iš Rokiškio rajono savivaldybės biudžeto tvarkos aprašo  2 priedas |

(Paraiškos vertinimo anketos forma)

TURIZMO IR VERSLO PLĖTROS PRIEMONĖS PROJEKTO PARAIŠKOS

**VERTINIMO ANKETA**

Pareiškėjo pavadinimas ..................................................................................................................

Projekto pavadinimas .....................................................................................................................

|  |  |  |  |  |
| --- | --- | --- | --- | --- |
| Eil.  Nr. | Vertinimo kriterijai | Galimas maksimalus balų skaičius | Rekomenduojamos balų ribos | Balų skaičius |
| 1. | Projektas atitinka Priemonės remiamas veiklas | 2 | *0 – ne*  *1 – iš dalies*  *2 – taip* |  |
| 2. | Projekto tikslas ir uždaviniai aiškūs, realiai įgyvendinami | 2 | *0 – ne*  *1 – iš dalies*  *2 – taip* |  |
| 3. | Projekto tikslinių rinkų įvairovė pakankama, racionaliai išdėstyti prioritetai | 2 | *0 – ne*  *1 – iš dalies*  *2 – taip* |  |
| 4. | Projektas aktualus tikslinėms grupėms, turės įtakos rajono gyventojų gyvenimo kokybės gerinimui | 2 | *0 – ne*  *1 – iš dalies*  *2 – taip* |  |
| 5. | Projekto išlaidų grupės išdėstytos racionaliomis proporcijomis | 2 | *0 – ne*  *1 – iš dalies*  *2 – taip* |  |
| 6. | Prognozuojama finansinė projekto grąža pakankama vertinant įgyvendinimo plano veiksmus | 2 | *0 – ne*  *1 – iš dalies*  *2 – taip* |  |
| 7. | Pareiškėjo infrastruktūros ištekliai yra tinkami ir pakankami projektui įgyvendinti | 2 | *0 – ne*  *1 – iš dalies*  *2 – taip* |  |
| 8. | Pareiškėjo žmogiškieji ištekliai turi reikalingą patirtį ir kompetenciją projektui įgyvendinti | 2 | *0 – ne*  *1 – iš dalies*  *2 – taip* |  |
| 9. | Projekto įgyvendinimo planas aiškus, sudaro prielaidas sėkmingam projekto įgyvendinimui. Pasirinkti racionalūs, pamatuoti įgyvendinimo laikotarpiai | 2 | *0 – ne*  *1 – iš dalies*  *2 – taip* |  |
| 10. | Projekto įgyvendinimo plano veiksmams nurodytos lėšų poreikio sumos atitinka rinkos kainas | 2 | *0 – ne*  *1 – iš dalies*  *2 – taip* |  |
|  | Bendra balų suma | 20 | x |  |

Privalomas komentaras apie 0 balų įvertintus kriterijus:

|  |
| --- |
|  |

Komisijos narys \_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas) (vardas, pavardė)*

|  |  |
| --- | --- |
|  | Turizmo ir verslo plėtros priemonės projektų finansavimo iš Rokiškio rajono savivaldybės biudžeto tvarkos aprašo  3 priedas |

(Ataskaitos forma)

|  |  |
| --- | --- |
|  | TVIRTINU  Rokiškio rajono savivaldybės  administracijos direktorius  (vardas pavardė)  (parašas)  (data)  A.V. |

**TURIZMO IR VERSLO PLĖTROS PRIEMONĖS PROJEKTO ATASKAITA**

|  |  |  |
| --- | --- | --- |
| 1. | Vykdytojo pavadinimas |  |
| 2. | Vykdytojo duomenys (adresas, telefonas, el. paštas) |  |
| 3. | Projekto pavadinimas |  |
| 4. | Projekto vadovas |  |
| 5. | Projekto įgyvendinimo laikotarpis |  |
| 6. | Pasiekti rezultatai | *aprašymas arba atskira lentelė. Jei įgyvendinti ne visi plano veiksmai, paaiškinti priežastis* |
| 7. | Projekto poveikis tikslinėms grupėms. Tiesioginių naudos gavėjų skaičius |  |
| 8. | Pasiektos planuotos tikslinės rinkos | *jei pasiektos ne visos tikslinės rinkos, paaiškinti priežastis* |
| 9. | Įsigytas ilgalaikis turtas | *įrašyti, jei po projekto vykdymo išliko ilgalaikio turto, kurį vykdytojas toliau naudos* |
| 10. | Projekto tęstinumo galimybės |  |
| 11. | Panaudotos Priemonės lėšos ir projekto finansinė grąža | *jei panaudotos ne visos lėšos, paaiškinti priežastis* |
| 12. | Projekto viešinimo veiklų sąrašas ir šaltinių nuorodos |  |

PRIDEDAMA: projekto įgyvendinimo nuotraukos (nuo 10 iki 15) skaitmeniniu formatu išsiųstos 20\_\_-\_\_-\_\_ (įrašyti datą) el. paštu \_\_\_\_\_\_\_@\_\_\_\_\_\_\_\_\_\_\_ (įrašyti).

|  |  |  |  |  |  |
| --- | --- | --- | --- | --- | --- |
| Projekto vadovas |  |  |  |  |  |
|  |  | (parašas) |  | (vardas ir pavardė) | (telefono Nr.) |

ATASKAITOS VERTINIMO ŽYMOS:

Komentaras (turizmo srities veiksmų įgyvendinimo):

|  |
| --- |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė) (parašas) (data)

Komentaras (verslo srities veiksmų įgyvendinimo):

|  |
| --- |
|  |

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ (vardas ir pavardė) (parašas) (data)